දකුණු ආසියා කාන්තා පාපන්දු තරගාවලියේ අවසන් පුර්ව වටයට පිවිසීම උදෙසා ජයග්‍රහණය හෝ ජය පරාජයෙන් තොරවීම අනිවාර්යය වු බංග්ලාදේශට එරෙහි තරගය ගෝල් 2-1කින් ජය ගැනීමට ශ්‍රී ලංකා ක්‍රීඩිකාවෝ ඊයේ සමත් වූහ.ඒ අනුව දකුණු ආසියා පාපන්දු ඉතිහාසයේ මුල්වරට ශ්‍රී ලංකාව අවසන් පූර්ව වටයට සුදුසුකම් ලබා ගත්තේය.ශ්‍රී ලංකාව සහභාගීවන අවසන් පූර්ව තරගය අනිද්දා (14) කොළඹ සී.ආර් පිටියේදී පැවැත්වේ.ශ්‍රී ලංකාව හා බංග්ලාදේශය අතර ඊයේ තරගයේ පළමු භාගයේදී දෙපිලම ගෝල් වාර්තා කිරීමට සමත්වුයේ නැත.